*Lehdistötiedote*

### Yhteystiedot:

### Annie Leisma

Technical Publicity Ltd, Honeywell Safety Productsin puolesta

+44 (0)1582 390984

[aleisma@technical-group.com](mailto:aleisma@technical-group.com)

**Viite:** HSP005837

**HONEYWELLIN UUDET POLYMEERI-LASERLINSSIT TUOVAT VÄRIT NÄKYVIIN**

**ROISSY, Ranska, 2. maaliskuuta 2016 —** Honeywell **(NYSE: HON)** lanseeraa tänään suojalaseihin tarkoitettujen harmaiden polymeeri-laserlinssien uuden sukupolven. Uudet linssit, joita on saatavilla Honeywellin XC- ja Encore-tuoteryhmien kehyksiin, soveltavat innovatiivista suodatustekniikkaa, yhdistäen vertaansa vailla olevan infrapunasuojauksen käyttömukavuuteen ja optimaaliseen värinäköön. Lääketeollisuuden, valmistusteollisuuden ja tieteellisen työn parissa toimivat työntekijät voivat nyt nauttia polymeerilinsseille tyypillisestä keveydestä ja käyttömukavuudesta, joka yhdistyy lasilinssien tarjoamaan selkeään näkyvyyteen.

”Infrapunalaser-sovellusten parissa työskentelevillä henkilöillä on ollut periaatteessa kaksi vaihtoehtoa suojalaseiksi: joko vihreä polymeeri tai kirkas lasi”, Honeywell Industrial Safety EMEA -lasertuoteosaston johtaja Catherine Gappenach kertoo. ”Johdot, varoitusvalot ja suonet eivät näy aidoissa väreissään vihreiden linssien läpi, mutta lasilinssit ovat usein raskaat ja epämukavat käyttää. Honeywellin uusien harmaiden polymeerilinssien ansiosta käyttäjän värinäkö pysyy neutraalina, mikä helpottaa työntekoa ja auttaa myös hyväksymään suojalasien käytön helpommin.”

Honeywellin uudet polymeerilinssit ovat kevyen rakenteensa ansiosta myös painavia lasilinssejä mukavampia, joten ne soveltuvat paremmin pitkäkestoiseen käyttöön. Lasit ovat saatavilla myös käyttäjän omilla linssivahvuuksilla.

Uudet linssit on sertifioitu standardien EN 207 ja EN 208 mukaisesti ja niille on myönnetty CE-merkintä. Lisäksi ne täyttävät signaalivalojen tunnistamista koskevat EN 172:n määräykset ja siten punaisten, keltaisten, vihreiden ja sinisten signaalivalojen visuaaliselle vaimennukselle asetetut arvot.

Honeywell Industrial Safety on maailman johtava [henkilökohtaisten turvavarusteiden](http://www.honeywellsafety.com/) (PPE) toimittaja. Lisätietoja yhtiöstä on osoitteessa <http://www.honeywellsafety.com/Nordic>.

**Tietoja Honeywell Industrial Safetysta**

Honeywell Industrial Safety (HIS), joka on osa Honeywell Automation and Control Solutionsia, auttaa organisaatioita hallitsemaan työpaikan turvallisuutta. HIS tarjoaa markkinoiden kattavimman valikoiman työturvallisuustuotteita: silmä/kasvon, kuulon ja päätä suojaavia henkilökohtaisia henkilönsuojaimia, putoamissuojaimia, hengityssuojaimia, ohjelmistoja, ensivaiheen pelastustyöntekijöiden varusteita sekä myrkyllisten ja palavien kaasujen valvontalaitteita. Nämä kaikki suojaavat työntekijöiden henkeä, missä tahansa he altistuvatkin riskille — ja samalla ne turvaavat myös yhtiöiden toiminnan. Honeywell Industrial Safety vie turvallisuuden seuraavalle tasolle siirtymällä yksittäisratkaisuista yhdistettyihin ratkaisuihin. Olipa kyseessä kaasunmittauksessa päälle puettavat valvontalaitteet ja henkilökohtaiset turvavarusteet tai kannettavat ja kiinteät laitteet, tuotteemme auttavat asiakkaitamme yhdistetyn, reaaliaikaisen turvallisuustiedon ansiosta vastaamaan turvallisuusuhkiin, hallitsemaan liiketoimintaansa ja parantamaan tuottavuuttaan. HIS auttaa asiakkaita tekemään entistä parempia päätöksiä yhdistämällä asiakkaiden toimintojen anturit, jolloin saadaan reaaliaikainen ja tarkka kuva turvallisuudesta koko ajan.

Honeywell ([www.honeywell.com](http://www.honeywell.com/)) on Fortune 100 -ryhmään kuuluva monipuolisten teknisten innovaatioiden kehittäjä ja valmistuksen markkinajohtaja, joka palvelee kaikkialla maailmassa toimivia asiakkaitaan erilaisilla ilmailu- ja avaruusalan tuotteilla ja palveluilla. Lisäksi Honeywell toimittaa valvontajärjestelmiä rakennuksiin, koteihin ja teollisuuteen sekä valmistaa turboahtimia ja suorituskykyä edistäviä materiaaleja. Lisätietoja Honeywellistä ja yhtiön tuotteista on osoitteessa [www.honeywellnow.com](http://www.honeywellnow.com/)

# # #